294 NOVUM ORGANUM. 



magna quantitate, et flamma sulplmris; in quarum altera 

 videtur esse color primulum lucens, in altera lux vergens ad 

 colorem. 



xxxvi. 



Inter Praerogativas Instantiarum, ponemus loco decimo 

 quarto Instantias Crucis ; translate vocabulo a Crucibus, quae 

 erectae in biviis indicant et signant viarum separationes. Has 

 etiam Instantias Decisorias et Judiciales, et in casibus nonnullis 

 Instantias Oraculi et Mandati, appellare consuevimus. Earum 

 ratio tails est. Cum in inquisitione naturae alicujus intellectus 

 ponitur tanquam in aequilibrio, ut incertus sit utri naturarum e 

 dtiabus, vel quandoque pluribus, causa naturae inquisitae at- 

 tribui aut assignari debeat, propter complurium naturarum con- 

 cursum frequentem et ordinarium, Instantiae Crucis ostendunt 

 consortium unius ex naturis (quoad naturam inquisitam) fidum 

 et indissoluble, alterius autem varium et separabile; unde 

 terminatur quaestio, et recipitur natura ilia prior pro causa, 

 missa altera et repudiata. Itaque hujusmodi instantiae sunt 

 maxhnae lucis, et quasi magnae auctoritatis ; ita ut curriculum 

 interpretationis quandoque in illas desinat, et per illas per- 

 ficiatur. Interdum autem Instantiae Crucis illae occurrunt et 

 inveniuntur inter jampridem notatas; at ut plurimum novae 

 sunt, et de industria atque ex composito quaesitae et applicatae, 

 et diligentia sedula et acri tandem erutae. 1 



Exempli gratia; sit natura inquisita Fluxus et Refluxus 

 Maris, ille bis repetitus in die atque sexhorarius in accessibus 

 et recessibus singulis, cum differentia nonnulla quae coincidit in 

 motum lunae. Bivium circa hanc naturam tale est. 



Necesse prorsus est ut iste motusefficiatur, velab aquarum pro- 

 gressu et regressu, in modum aquae in pelvi agitatae, quae quando 

 latus unum pelvis alluit deserit alterum; vel a sublatione et 

 subsidentia aquarum e profundo, in modum aquas ebullientis et 

 rursus subsidentis. Utri vero causae fluxus et refluxus ille as- 

 signari debeat, oritur dubitatio. Quod si recipiatur prior assertio, 

 necesse est ut cum sit fluxus in mari ex una parte fiat sub idem 

 tempus alicubi in mari refluxus ex alia. Itaque ad hoc reducitur 

 inquisitio. Atqui observavit Acosta, cum aliis nonnullis (dili- 



1 These are instances of the experiments spoken of in the Distributio Operis, 

 " quae ad intentionem ejus quod quaeritur perite et secundum artem excogitata et 

 appoaita sunt." (p. 138.) J. S. 



